CELEX: 31994R1639
Language: el
Date: 1994-07-05 00:00:00
Title: Κανονισμός (ΕΚ) αριθ. 1639/94 της Επιτροπής της 5ης Ιουλίου 1994 για κατάταξη εμπορευμάτων στη συνδυασμένη ονοματολογία

Avis juridique important

|

31994R1639

Κανονισμός (ΕΚ) αριθ. 1639/94 της Επιτροπής της 5ης Ιουλίου 1994 για κατάταξη εμπορευμάτων στη συνδυασμένη ονοματολογία  

Επίσημη Εφημερίδα αριθ. L 172 της 07/07/1994 σ. 0008 - 0009 Φινλανδική ειδική έκδοση: Κεφάλαιο 2 τόμος 12 σ. 0107  Σουηδική ειδική έκδοση: Κεφάλαιο 2 τόμος 12 σ. 0107 

ΚΑΝΟΝΙΣΜΟΣ (ΕΚ) αριθ. 1639/94 ΤΗΣ ΕΠΙΤΡΟΠΗΣ της 5ης Ιουλίου 1994 για κατάταξη εμπορευμάτων στη συνδυασμένη ονοματολογίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 882/94 της Επιτροπής (2), για τη  δασμολογική και στατιστική ονοματολογία και για το κοινό δασμολόγιο, και ιδίως το άρθρο 9,  Εκτιμώντας:  ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη του εμπορεύματος που αναφέρονται στο παράρτημα του  παρόντος κανονισμού- ότι ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας- ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη  ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών- ότι, κατ' εφαρμογή των εν λόγω γενικών κανόνων, το εμπόρευμα που περιγράφεται στη στήλη 1 του πίνακα του παραρτήματος του παρόντος κανονισμού πρέπει να καταταγεί στον αντίστοιχο κωδικό ΣΟ που σημειώνονται στη στήλη 2 βάσει των διατάξεων της στήλης 3- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη του τμήματος δασμολογικής και στατιστικής ονοματολογίας της Επιτροπής Τελωνειακού Κώδικα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το εμπόρευμα που περιγράφεται στη στήλη 1 του προσαρτημένου πίνακα κατατάσσεται στη συνδυασμένη ονοματολογία στον αντίστοιχο κωδικό ΣΟ που σημειώνεται στη στήλη 2 του εν λόγω πίνακα.   Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Ιουλίου 1994.  Για την Επιτροπή Christiane SCRIVENER Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 103 της 22. 4. 1994, σ. 5.      ΠΑΡΑΡΤΗΜΑ   "" ID="1">Υδατικό γαλάκτωμα φυσικής ασφάλτου που αποτελείται από περίπου 70 % άσφαλτο, 30 % νερό και 0,2 % επιφανειοδραστικό το οποίο διευκολύνει το σχηματισμό του γαλακτώματος.> ID="2">2714 90 00> ID="3">Η κατάταξη καθορίζεται από τις διατάξεις  των γενικών κανόνων 1 και 6 για την ερμηνεία της συνδυασμένης ονοματολογίας και τη διατύπωση των κωδικών ΣΟ 2714 και 2714 90 00"> ID="1">Το γαλάκτωμα σε νερό παράγεται για τη διευκόλυνση της μεταφοράς της ασφάλτου."> ID="1">Το προϊόν αυτό  χρησιμοποιείται ως καύσιμο σε ειδικούς καυστήρες: το νερό απομακρύνεται δι' εξατμίσεως πριν από την καύση της ασφάλτου">